cyanic-selkie/wikianc huggingface dataset:
Ekonomie van Suid-Afrika
Die Britse Ryksuitstalling van 1936
Ook die nywerheidsektor het in daardie periode groot vordering getoon. Suid-Afrika was destyds die tweede belangrikste uitvoermark vir Britse goedere na Brits-Indië, met uitvoere ter waarde van ₤32 miljoen in 1934. In die volgende jaar het 49 persent van Suid-Afrika se invoere uit die Verenigde Koninkryk gekom. Met die oog op 'n verdere uitbreiding van handelsbande is die besluit geneem om die eerste Britse Ryksuitstalling buite die Britse Moederland in Suid-Afrika se nywerheidsmetropool Johannesburg te hou.
Ekonomiese vooruitsigte en ontwikkeling tot 2008
Lae rentekoerse en die vertroue van privaathuishoudings en -ondernemings in die ekonomie het veral die binnelandse vraag in die afgelope jare aangedryf. Die gemiddelde groeikoers het in die afgelope jare omtrent vier persent beloop, terwyl die inflasiekoers binne die bandbreedte van drie tot ses persent gebly het, soos deur die Suid-Afrikaanse Reserwebank beplan. Die sterk rand het egter uitvoergerigte sektore soos die myn- en landbou onder toenemende druk geplaas. Met die verswakking van die rand se waarde teenoor die VSA-dollar en die euro sal uitvoere weer kan styg. In die volgende jare sal die gemiddelde groeikoers van die ekonomie na ramings steeds omtrent vier persent beloop.
Opgeleide mannekrag
Dit is net bedrywe soos vervoer en vervoertoerusting, telekommunikasie en inligtingstegnologie wat die meeste geskoolde vaklui benodig en waarop ook die meeste RBB gekonsentreer is. Dit is nog steeds Suid-Afrika se Blanke bevolking wat die meeste geskoolde werkers oplewer, maar tans kan die aanbod nie in die ekonomie se behoeftes voorsien nie. Die persentasie ingenieurs en ander tegnies opgeleide personeel het in Suid-Afrika tussen 1992 en 2004 van 3,6 tot minder as 2 persent van die totale beskikbare mannekrag gedaal, net soos die persentasie studente in natuurwetenskappe en ingenieurswese, wat in 1997 16 persent teenoor 1985 se 19 persent beloop het. Die aantal emigrante, waaronder baie hoogs opgeleide vaklui, word in die periode tussen 1989 en 1997 op meer as 200 000 beraam, terwyl Suid-Afrika se huidige immigrasiewette plaaslike ondernemings die kans ontneem om groter getalle oorsese vaklui in diens te neem. Veral die inligtingsbedryf ondervind tans 'n knellende tekort aan opgeleide werknemers. Volgens 'n ondersoek van SAITIS (1999) het in 1998 31 persent van Suid-Afrika se IT-bestuurders, 29 persent van die programmeerders en 23 persent van die stelselontleders die land verlaat.
Duitse multinasionale maatskappye in Suid-Afrika
Volgens die Suid-Afrikaans-Duitse Kamer van Koophandel en Nywerhede is daar sowat 600 Duitse maatskappye in die land met 'n totaal van 90 000 werknemers. Die meeste Duitse ondernemings behoort tot die nywerheidsektor en spits hulle op bedrywighede soos masjienbou, elektroniese goedere, chemie, farmaseutiese produkte, metaalverwerking en motorvervaardiging toe. Regstreekse beleggings het in 2008 3,3 miljard € beloop. In 2016 is die regstreekse beleggings van 415 Duitse ondernemings in Suid-Afrika op €6,6 miljard beraam. Die netto-kapitaaltoevloei uit Duitsland het van €53 miljoen in 2016 gestyg tot €302 miljoen in 2017.
Toerisme
Toerisme word deur die Suid-Afrikaanse regering as 'n arbeidsintensiewe sleutelsektor beskou – met 'n voorsieningsketting wat oor 'n verskeidenheid ander ekonomiese bedrywe strek. Dit is een van die ses werkdrywers wat in die regering se Nuwe Ekonomiese Groeiplan geïdentifiseer is.
Die toerismebedryf in Suid-Afrika het in 2009 R 189 miljard tot die nasionale ekonomie bygedra en verskaf tans werk aan sowat 1,2 miljoen mense, en daar word geraam dat met elke agt toeriste, wat die land kom besoek, een nuwe werksgeleentheid geskep kan word. Volgens die South Africa Yearbook 2002/03 is daar 700 hotelle, 2 800 gastehuise en meer as 10 000 restourante in die land.
Wynbou
Suid-Afrika se wynbougebiede in die provinsie Wes-Kaap trek voordeel uit die plaaslike Mediterreense klimaat en die gunstige invloede van die koue Benguela-stroom. Suid-Afrika is met 2,7 persent van die jaarlikse produksie, wat gelykstaan an 730 miljoen liter, tans die negende grootste wynprodusent ter wêreld. 4 406 wynprodusente en 561 wynkelderye was in 2004 in die land geregistreer en het sowat 340 000 werkgeleenthede gebied. Suid-Afrika was in 2003 op sewe na die belangrikste wynprodusent ter wêreld met 885 000 ton.
Mynbou
Die mynbousektor se bydrae tot die bruto binnelandse produk (BBP) het in 2017 sowat 10,8 persent beloop. Suid-Afrikaanse mynbou-ondernemings het in 2017 465 000 werknemers in diens gehad, 85 000 minder as nog in 2012. Meer as 'n derde van die land se uitvoerinkomste word met onverwerkte minerale en ander hulpbronne verdien.
Goud
Gedurende 2019 is goudverkope van R72,5 miljard aangeteken, effe meer as 2018 se R70 miljard. Volgens die Mineraleraad van Suid-Afrika, die bedryfsorganisasie vir alle mynbouprodusente, het die werkerskorps in goudmynbou van 100 189 in 2018 tot 95 130 in 2019 afgeneem. “Indiensneming in die goudsektor het sedert die 1980’s afgeneem,” sê die raad.
Platinum
As gevolg van die hoë vraag uit sowel die Volksrepubliek China asook spekulante het pryse op die wêreldmark tussen 2003 en 2005 skerp gestyg en met VS$ 900 per fynons 'n nuwe rekordvlak bereik. Die motorbedryf het weens die hoë pryse begin om platinum met die nou-verwante metaal palladium, wat teen laer pryse beskikbaar is, te vervang.
Jos de Villiers
Josias Eduard de Villiers (noemnaam Jos, Koelenhof, Stellenbosch, 27 Desember 1843 – plaas Mosterthoek, naby Laingsburg, 16 Augustus 1898) was ’n landmeter, politikus en amateursterrekundige. Hy het die eerste dorpsgebied wat in die stad Johannesburg geproklameer is, Randjeslaagte, opgemeet. Amper almal, veral die Zuid-Afrikaansche Republiek se staatsamptenare, het geglo dit sou weldra 'n spookdorp word soos so baie ander gouddorpe, maar De Villiers het van hulle verskil en op 'n keer selfs voorspel dit sou 'n stad word. De Villiersstraat in Johannesburg is na hom genoem.
Thomas Wolfe
Verwerkings
Wolfe se toneelstuk Welcome to Our City is gedurende sy nagraadse skooljare twee keer by Harvard-universiteit opgevoer. Dit is ook in die vyftigerjare in Zurich in Duits opgevoer, en in 2000 deur die Mint Theater in New York Stad ter viering van Wolfe se 100ste verjaardag.
Metis (maan)
Metis (Grieks: Μήτις), ook bekend as Jupiter XVI, is die heel binneste maan van Jupiter en die tweede kleinste van die planeet se vier binnemane. Dit is in 1979 deur Stephen P. Synnott ontdek op foto's deur Voyager 1 en is aanvanklik S/1979 J 3 genoem. In 1983 is dit hernoem na Metis, die eerste vrou van Zeus (die Romeinse god Jupiter se naam in die Griekse mitologie). In vroeg 1996 en September 2003 het die Galileo-ruimtetuig foto's van die maan se oppervlak geneem.
Aloe macroclada
Aloe macroclada is 'n aalwyn wat endemies aan sentraal Madagaskar is.
Olimpiese Winterspele 1948
Duitsland en Japan is deelname aan die Spele geweier. Die Sowjetunie is uitgenodig maar het verkies om geen atlete na St. Moritz te stuur nie.
Afrikaner Volksfront
Die Afrikaner Volksfront (AVF) was ’n oorkoepelende organisasie wat veronderstel was om ’n aantal Afrikanerorganisasies byeen te bring in die vroeë 1990’s.
Braam en die engel
Vertalings
"Braam en die engel" is in 1995 in Engels uitgegee as Brahm and the Angel, ook deur Tafelberg Uitgewers. Die vertaling is deur Michiel Heyns behartig.
Politieke wetenskap
Geskiedenis van die politieke wetenskap
In reaksie op die beperkte, rasionele mensbeeld, van die rasionele keuseteorie het in die laaste dekade die politieke sielkunde invloed gewen. Hierdie benadering lê die nadruk op die beperkte vermoë om met inligting om te gaan wat die meeste politieke akteurs het, hoe sosiale beïnvloeding en groep prosesse werk en wat die rol van die (onbewuste) karakter eienskappe het op politieke gedrag.
Definisie
Die staat is dus ‘n politieke assosiasie wat sy wettige mag uitoefen in duidelike territoriale grense.
Perspektiewe
Idealistiese Perspektief
Neomarxisme beskou die staat as ‘n meganisme wat lang termyn kapitalisme verseker.
Beringlandbrug
Deur die styg en val van seevlakke wêreldwyd is die landbrug in verskeie periodes van die pleistoseen blootgelê. Daar word gemeen dat die "Beringiëlandbrug" bestaan het in beide die vergletsering van 35 000 v.C. en die meer onlangse periode, 22 000 tot 7 000 jaar gelede. Teen ongeveer 6 000 jaar gelede het die kuslyne rofweg hulle huidige vorms aangeneem.
Geskiedenis van die alfabet
Voorlopers van die alfabet
Twee skrifte het wyd voorgekom van voor die einde van die 4de millennium v.C.: die Mesopotamiese wigskrif en Egiptiese hiërogliewe. Daar is tekens dat wigskrif alfabetiese eienskappe aangeneem het in sekere tale waarvoor dit gebruik is, soos weer later gesien in die Ou Persiese wigskrif, maar dit lyk nou of hierdie ontwikkeling apart plaasgevind het en nie deel was van die ontwikkeling van die alfabet nie.
Afstammelinge van die Aramese abjad
Die Fenisiese en die Aramese alfabet stel net konsonante voor, nes hul Egiptiese voorloper. So ’n skryfstelsel word ’n abjad genoem. Dit lyk of die Aramese abjad, wat in die 7de eeu v.C. uit Fenisies ontwikkel het as die amptelike skrif van die Persiese Ryk, die voorloper was van byna alle hedendaagse alfabette in Asië:
Latynse alfabet
’n Stam wat as die Latyne en later die Romeine bekend was, het ook nes die Wes-Grieke op die Italiaanse Skiereiland gewoon. Die Latyne het in die 5de eeu die skrif aangeneem van die Etruriërs, ’n stam wat in die 1ste millennium v.C. in Sentraal-Italië gewoon het, en die Wes-Grieke. Hulle het vier karakters van die Wes-Griekse alfabet uitgelaat en die Etruriese letters F en S aangeneem. Om die G-klank in Grieks en die K-klank in Etruries weer te gee, is gamma gebruik. Dié veranderinge het die moderne alfabet tot gevolg gehad sonder die letters G, J, U, W, Y en Z, sowel as met ander verskille.
Hongkongse nasionale krieketspan
Vestiging en eerste suksesse
In 2011 het Hongkong afdeling drie aangebied en dié toernooi gewen, nadat hulle Papoea-Nieu-Guinee in die eindstryd verslaan en sodoende vir afdeling twee in die Verenigde Arabiese Emirate gekwalifiseer het. Kort daarna het hulle met hul tweede plek tydens die AKR T20I-beker 2011, wat as Asiatiese kwalifiseringstoernooi vir die T20I-wêreldbekerkwalifisiering 2012 gedien het, die tweede plek gehaal. In die T20I-wêreldbekerkwalifisiering het hulle net in die elfte plek geëindig en sodoende die T20I-wêreldbeker 2012 misgeloop. Tydens die AKR Elitetrofee 2012 is hulle ná twee oorwinnings teen Saoedi-Arabië en Koeweit, asook twee nederlae teen die Verenigde Arabiese Emirate en Nepal reeds in die eerste rondte uitgeskakel. In die uitspeelwedstryd om die vyfde plek het hulle Oman verslaan en sodoende vir die AKR Premierliga 2014 gekwalifiseer. In afdeling twee het Hongkong in die vierde plek geëindig en vir die 2014-krieketwêreldbekerkwalifisering in Nieu-Seeland gekwalifiseer.
Max Baer (bokser)
Max Baer (11 Februarie 1909 – 21 November 1959) was 'n Amerikaanse akteur. Hy was bekend vir sy rolle in die rolprente The Prizefighter and the Lady (1933), Africa Screams (1949), The Harder They Fall (1956), en Once Upon a Horse... (1958).
Hongkongse nasionale krieketspan
Kleure en kenteken
Krieket Hongkong se kenteken toon ’n gestileerde vyfblaarblom van die hongkongboomorgidee (Bauhinia × blakeana) in rooi met die belettering Cricket Hong Kong in Engels en 香港板球 in Chinees. Die kenteken is aan die vlag van Hongkong ontleen.
Spelerstatistieke
Altesaam het vir Hongkong 41 spelers EDI- en 41 spelers T20I-krieket gespeel. Vervolgens die spelers wat vir die Hongkongse span die meeste lopies aangeteken en die meeste paaltjies geneem het.
Lancia Artena
Die Lancia Artena is 'n motorvoertuig wat deur Lancia vervaardig is vanaf 1931 tot 1936, en weer vanaf 1940 tot 1942 hoofsaaklik vir weermag- en regeringsgebruik. Altesaam 5 567 van hierdie motors is vervaardig.
Nahoonrivier
Die Nahoonrivier is 'n rivier in Oos-Londen in die Oos-Kaap, Suid-Afrika.
Vesta (mitologie)
Vesta was die maagde godin van die hart, huis, en familie in die Romeinse godsdiens. Vesta se teenwoordigheid was gesimboliseer deur die heilige vuur wat in haar hart en tempels gebrand het. Haar naaste Griekse ekwivalent is Hestia.
Ergodisiteit
In wiskunde en fisika beteken die byvoeglike naamwoord ergodies eenvoudig dat 'n sisteem aan die ergodiese hipotese voldoen, of dat die sisteem in die studieveld van ergodiese teorie val.
Brahmi-skrif
Brahmi of Brāhmī is die moderne naam van die oudste skrif wat in Indië gebruik is, in die laaste eeue v.C. en die eerste eeue n.C. Nes sy tydgenoot Kharosthi in wat nou Afganistan en Pakistan is, is Brahmi ’n abugida.
Lancia Lybra
Die Lancia Lybra (Tipe 839) is 'n motorvoertuig wat deur Lancia vervaardig is vanaf 1998 tot 2005. Die motor is gebaseer op 'n veranderde vloerpan van die Alfa Romeo 156 en het die Dedra vervang. Ongeveer 165 000 eenhede is vervaardig.
Borgloon
Plekke
Bommershoven, Borgloon (stad), Broekom, Gors-Opleeuw, Gotem, Groot-Loon, Haren, Hendrieken, Hoepertingen, Jesseren, Kerniel, Kuttekoven, Rijkel en Voort.
Sammi Kane Kraft
Sammi Kane Kraft (2 April 1992 – 9 Oktober 2012) was 'n Amerikaanse aktrise. Sy is bekend vir haar rolle in die rolprent Bad News Bears (2005) en in die televisiereeks Today (1952).
Tour Montparnasse
Tour Montparnasse is die tweede hoogste wolkekrabber (naas die Tour First) in Frankryk - en die enigste in die stadsgebied van Parys, geleë in die Quartier Necker in die 15de arrondissement (stadsdistrik). Die gebou is in 1972 voltooi en het 'n hoogte van 210 meter en 59 verdiepings. Die wolkekrabber is ontwerp en gebou tydens 'n periode van snelle groei en skaars kantoorruimte in Parys, maar was as 'n monolitiese swart toringgebou in 'n sentrale kwartier met histories lae gebouhoogtes en helder fasades van begin af omstrede - ondanks die destydse staatspresident Georges Pompidou se steun vir die projek. Vervolgens is die oprigting van nuwe toringgeboue met meer as sewe verdiepings vier dekades lank verbied en het kwartiere met wolkekrabbers derhalwe net buite die stadsgrens, so in La Défense, ontstaan waar hulle nie die uitsig op die sentrale element van Parys se stadshorison, die Eiffeltoring, kan belemmer nie.
Die Tour Montparnasse se uitsigdek, geleë op 'n hoogte van 210 meter, bied 'n panoramiese uitsig oor die Paryse stadsgebied wat in goeie weerstoestande sowat veertig kilometer ver kan strek.
Hadera
Ekonomie
Deesdae werk die meeste inwoners in die diensindustrie en die stad se industrie en buite die stad as pendelaars. Die groot werkgewers van die stad sluit in die Mediese Sentrum Hillel Yaffe en die kragsentrale Orot Rabin. Orot Rabin ("ligte van Rabin") is 'n steenkoolsentrale, waarvoor die brandstof veral uit Suid-Afrika ingevoer word. Die kole word op 'n pier op pale gelos en met 'n vervoerband na die sentrale vervoer.
Devanagari
Devanagari is deel van die Brahmi-skriffamilie van Indië, Nepal, Tibet en Suidoos-Asië. Dit is afgelei van die Nagari-skrif, wat weer afgelei is van die Goepta-skrif. Die gebruik van die naam "Devanagari" het redelik onlangs ontstaan en die naam "Nagari" word nog dikwels gebruik.
As ’n Brahmi-abugida is die basiese beginsel van Devanagari dat elke letter ’n konsonant voorstel, wat die ingeboude klinker schwa (/ə/) bevat. Die letter क word dus gelees as /kə/, die twee letters कन as /kənə/ en die drie letters कनय as /kənəjə/, ens. Ander klinkers word aangedui deur die vorm van die konsonante te verander.
Lancia Hyena
Die Lancia Hyena is 'n 2-deurkoepee wat deur die Italiaanse bakwerkbouer Zagato gebou is op die basis van die Lancia Delta HF Integrale "Evoluzione".
Pawel Szajda
Pawel Szajda (gebore 13 Januarie 1982) is 'n Amerikaanse akteur. Hy is bekend vir sy rolle in die rolprente Under the Tuscan Sun (2003), Venom (2005), en Imperium (2016).
Turbo-folk
Ontwikkeling
Die ontwikkeling van turbo-folk het in die laat 1970's begin. Tot daardie tyd is volksmusiek (Narodna Muzika) hoofsaaklik met tradisionele musiekinstrumente soos akkordeon gespeel. Die klassieke kontrabas was die belangrikste basinstrument, die slagwerk was in enkele gevalle 'n snaredrum, maar meestal bongo's. Vanaf die middel van die 1970's het 'n verskeidenheid vorme van volksmusiek ontstaan wat soms deur 'n hele orkes ondersteun is, veral in die musikale werk van die sanger Šaban Šaulić. Die meeste musikante uit hierdie periode het egter intussen in vergetelheid geraak.
Novi Beograd
Geografie
Ander geografiese bakens is die skiereiland Mala Ciganlija en die eiland Ada Medica, wat albei in die Savarivier geleë is, en die Zimovnik-baai (letterlik "winterbeskerming") wat deur Mala Ciganlija omring word. Hier het die Beograd-skeepswerf ontstaan. Die loess-sandhelling Bežanijska Kosa is in die westelike deel van die munisipaliteit geleë, terwyl die Galovica-rivierkanaal in die suide in die Sava vloei.
Daniël Bosman
duimnael|regs|200px|Prof. D.B. Bosman.
Skryfwerk
Verskeie vakkundige artikels van hom verskyn in publikasies soos Tydskrif vir Wetenskap en Kuns, De Nieuwe Taal­gids, Die Huisgenoot en die Hertzog-annale.
Alemannia Aken
'n Hoogtepunt in die klub se geskiedenis was die deelname aan die Europese UEFA-bekerkompetisie in die 2004/2005-seisoen. Alemannia Aachen het die Duitse bekerfinaal teen SV Werder Bremen in 2004 met 2:3 verloor. Deurdat Werder Bremen die Duitse ligakampioen geword het en dus aan die Europese Bekerkompetisie moes deelneem, kon Alemannia Aachen aan die UEFA-beker deelneem.
Moksja (begrip)
Verkryging van moksja
Daar word geglo in vier Jogas (dissiplines) of margas (weë) vir die verkryging van moksja. Dit is naamlik: werksaamheid vir die opperwese (Karma Yoga), besef van die opperwese (Djnana Joga), meditering oor die opperwese (Radja Joga) en diens aan die opperwese in misname toewyding (Bhakti Joga). Verskillende skole in Hindoeïsme plaas verskillende klem op een pad of die ander, waarvan enige van die beroemdstes die tantriese en jogiese praktyke is, wat elke in Hindoeïsme ontwikkel is.
'n Persoon moet moksja op sy of haar eie verkry, met die leiding van 'n goeroe. 'n Goeroe of 'n siddha inspireer maar tree nie tussenbeide nie.
Adrastea (maan)
Adrastea wentel sowat 129 000 km van Jupiter af om die planeet, aan die rand van die hoofring. Omdat Adrastea sinchronies met sy wentelperiode om sy eie as draai, is dieselfde kant altyd na Jupiter gekeer. Sy wentelbaan word geleidelik kleiner en die maan sal eindelik teen Jupiter bots.
Danny Dyer
Danny Dyer (gebore 24 Julie 1977) is 'n Engelse akteur. Hy is bekend vir sy rolle in die rolprente Human Traffic (1999), The Football Factory (2004), en Severance (2006), en in die televisiereeks EastEnders (1985).
Hansa-Brandenburg W.12
Die W.12 was in diens gestel in April 1917 en het goeie rekenskap gegee in hul rol as verdedigers van vliegboot- en vloot basisse. Hulle was soms ook bebruik vir verkenning.
Mr. T
Mr. T (gebore 1952) is 'n Afro-Amerikaanse akteur en professionele stoeier. Hy is bekend vir sy rolle in die rolprente Rocky III (1982), Not Another Teen Movie (2001), en Cloudy with a Chance of Meatballs (2009), en in die televisiereeks The A-Team (1983).
Asheville
Boomtown
Die Amerikaanse Suide was destyds nog 'n wêreld wat onverbiddelik in swart en wit geteken is. Rasseskeiding, wat algemeen toegepas is, het voorsiening gemaak vir aparte openbare geriewe vir blankes en nie-blankes; watter skole, eetplekke, hospitale, rolprentteaters en loopbane toeganklik was vir 'n individu, is deur velkleur bepaal. Nie-blankes moes gewoonlik met laer standaarde tevrede wees. Eugeniek of "rasverbetering" was 'n wetenskaplike stroming wat destyds nog baie aanhangers gehad het. Die Ku-Klux-Klan-leierskap van Asheville het ampte in Buncombe County se administrasie beklee en in die 1920's dikwels aan Klan-optogte in die middestad deelgeneem.
59ste Oscar-toekenningsaand
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Francois le Vaillant
Reise
Le Vaillant het wyd en in 'n rustige tempo in die destydse Suid-Afrika gereis. In hierdie tyd was reis in afgeleë gebiede ongerieflik en gevaarlik. Hy het 'n skerp oog gehad vir ekologiese faktore. Siektes onder die diere soos bloutong, bek-en-klouseer en lamsiekte wat hy in Europa nie teengekom het nie en wat die ekonomiese ontwikkeling van die VOC-pos hier strem, ontgaan nie sy aandag nie. Hy meen dat Afrika se waardevolste houtsoort die stinkhoutboom is en begryp nie waarom die VOC nie daardie houtsoort na Europa uitvoer nie.
Le Vaillant se skilderye
In die Mendelssohn-versameling in die Parlementsbibilioteek in Kaapstad is 'n 165 waterverfskilderye wat tonele uitbeeld gemaak tydens Le Vaillant se besoek aan die Kaap. In sy reisverhale meld hy gereeld dat hy op sekere plekke sketse maak. Ondersoek het getoon dat die meeste van hierdie skilderye deur ander mense gemaak is volgens sy sketse en dat net effens meer as twintig sy akwarelle is. Afgesien van die groot aantal prente van die plant- en dierelewe skets hy die Khoikhoi en die Boesmans, hul huisvesting, kleredrag, musiekinstrumente en wapens. Sy uitbeelding van die trekboere se huise in die afgesonderde dele is vir kultuurhistorici van belang. Die versameling is in 1963 deur die Suid-Afrikaanse regering aangekoop.
King Baggot
King Baggot (7 November 1879 – 11 Julie 1948) was 'n Amerikaanse akteur, regisseur, en skrywer. Hy was bekend vir sy rolle in die rolprente Ivanhoe (1913) en The Kentucky Derby (1922).
BMW M62
Ontwerp
Net soos die BMW M60-enjin wat hy vervang het, is die M62 'n DBNA-enjin met vier kleppe per silinder, 'n aluminiumblok en aluminiumkoppe. Die M62 het gesplete suierstange met 'n breuk, hipereutektiese suiers met ysterbedekte sywande. Die meeste van die M62-enjins het Alusil as blokmateriaal gebruik, maar sommige vroeë M62-enjins het eerder Nikasil-silinderbelaging gebruik.
S62
Die BMW S62- enjin (volledige modelkode S62B50) is die hoëprestasie-variant van die M62, wat in die E39 M5 en die E52 Z8 aangebring is. Die S62 was BMW se eerste V8-enjin met dubbele VANOS (veranderlike kleptydreëling op die inlaat- en uitlaatnokkasse).
KBS2
KBS2 is 'n Suid-Koreaanse aardse televisiekanaal wat besit word deur die Korean Broadcasting System (KBS). Dit is hoofsaaklik van toepassing op 'n jonger demografie, met programme wat bestaan uit drama, vermaakprogramme en live sportdekking. KBS2 is 'n gevolg van die gedwonge samesmelting van die Tongyang Broadcasting Corporation met KBS in 1980.
Olimpiese Winterspele 1936
Deelnemende nasies
]] Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 3
Siklotronbeweging
Relatiwistiese geval
As die spoed van die partikel baie hoog word, soos in die geval van 'n partikelversneller waar die partikelspoed baie naby aan die spoed van lig kan kom, moet relatiwistiese effekte in ag geneem word. Die hoofeffek wat hier van belang is, is dat die partikel se massa vergroot met die faktor: Die gelykstelling van die sentripetale krag en Lorentz krag is dan: waar m na die rusmassa van die partikel verwys. Die siklotronfrekwensie is dan:
Amaltea (maan)
Wentelbaan
Amaltea wentel op ’n afstand van 181 000 km om Jupiter. Die wentelbaan het ’n eksentrisiteit (afwyking) van net 0,003 en ’n inklinasie van 0,37° tot Jupiter se ewenaar. Sulke klein waardes is ongewoon vir ’n binnemaan en is waarskynlik vanweë die invloed van die heel binneste Maan van Galilei, Io.
Die Krugermiljoene
Akteurs
Die hoofspelers is:
Charles Ocean Johnson
Charles “Ocean” Johnson (* 21 Maart 1867, Hjalmseryd, Swede – † 25 Junie 1949, Kaapstad) was ’n sakeman en baanbreker in die visbedryf.
Carisbrook
Carisbrook was 'n sportstadion in Dunedin, Nieu-Seeland. Dit was die stad se plaaslike en internasionale rugbystadion, maar is ook al gebruik vir ander sportsoorte soos krieket, sokker, Rugby League en motocross. Carisbrook was het ook al 'n konsert van Joe Cocker aangebied asook voorwedstrydkonserte in die 1990's. In 2011 het Carisbrook sy deure gesluit om plek te maak vir die Forsyth Barrstadion by die Universiteitsplaza in Noord-Dunedin.
Die stadion was die tuisveld van die Highlanders in die Super 14 en Otago in die Air New Zealand-beker wat na Forsyth Barr-stadion verhuis het. Dit was vroeër ook die tuisveld van Otagokrieket (wat na die Universiteitsovaal te Loganpark verhuis het in die vroeë 2000's) en die Otago sokkerspan in die Nieu-Seelandse Sokkerkampioenskap (wat in die 2008-'09-seisoen na Sunnyvalepark verhuis het).
Liza Figueroa Kravinsky
Liza Figueroa Kravinsky is 'n Amerikaanse aktrise.
Brakvleigras
Die brakvleigras (Sporobolus ludwigii Hochst.) is 'n grasspesie wat inheems is aan Suid-Afrika en Botswana. Op die SANBI-rooilys is dit as veilig (LC) gelys.
Nigeriese naira
In Oktober 2021 word die eNaira, die digitale weergawe van die staatsgeldeenheid, amptelik in Nigerië bekendgestel.
NG gemeente Heidelberg, Wes-Kaap
Die eerste kerk (1873)
Die kerk wat Carl Otto Hager vir Heidelberg ontwerp het, was in gebruik van 1873 tot 1912, toe dit gesloop is om plek maak vir die teenswoordige kerk, ontwerp deur nog ’n buitelander, die gebore Australiër William Henry Ford. In die 1860’s het ’n nuwe kerk op Heidelberg ’n dringende behoefte geword omdat die ou gebou, met sy lae plafon, soms so warm geword het, dat die kerkgangers dit skaars kon uithou. Besoekers aan die dorp was ook verbaas om te sien dat ’n gemeente met so ’n groot sieletal ’n kerkgebou gehad het wat skaars bo die ander geboue op die dorp uitgesteek het. In 1864 het die gemeente besluit om ’n langwerpige gebou op te rig met sitplek vir 800 mense teen ’n beraamde koste van £4 000, maar die droogte van 1865 het die mooi voornemens laat verdwyn, veral omdat die koste ontmoedigend was.
In 1871 het boumateriaal goedkoper geword en ds. A.B. Daneel, van 1862 af 37 jaar lank die plaaslike leraar, vader van ds. Marthinus Daneel en grootvader van ds. George Daneel, het tot die gevolgtrekking gekom dat dit onnodig was om so ’n duur kerk op te rig. Onderhandelings met Hager, wie se roem as argitek en kerkbouer destyds reeds in die Kolonie gevestig was, was baie bemoedigend en nadat die gemeen in Februarie ’n basaar vir die boufonds gehou het, is die wenslikheid, moontlikheid en moeilikheid van ’n nuwe kerk op ’n gemeentevergadering op 22 Maart 1871 bespreek. Net meer as die helfte van die aanwesiges het ten gunste van die bouwerk gestem. Agt dae ná die benoeming van die boukommissie het hulle geelhoutbalke van Stephanus Barnardo op Knysna bestel. Op dié kommissie se tweede vergadering het hulle Hager se plan vir ’n kerk van sowat 35 x 15 m aanvaar, in “de gotische styl, met opene timmeratie en een yzeren dak”.
25-jarige jubileum
In die vroeë môre is die leraar gewek deur die onderwyser met sy leerlinge wat by sy venster “Dat ‘s Heeren zegen op u daal” gesing en hom toe ‘n adres aangebied het waarin die wens uitgespreek is dat hy nog lank gespaar sou bly om die lammers van die kudde te wei. Om negeuur het die lede van die munisipale raad hul opwagting gemaak en ‘n tweede adres aangebied. Intussen het die buitemense van alle kante ingekom en om tienuur was die ruim kerkgebou met ‘n aandagtige skare gevul. Op ‘n verhoog het saam met die jubilaris verskyn di. J.W. Louw (Ladismith) en G.J. Malherbe (Bloemhof), eerw. D. Heese (Riversdal) en magistraat Ben Osler van Riversdal wat as voorsitter opgetree het. Later het ook ds. George Murray (Swellendam) en eerw. J.P. Rossouw (Zuurbraak) opgedaag. Nadat ds. Daneel ‘n interessante oorsig – wat vandag gelukkig nog voorhande is – van die ontstaan en voortbestaan van die gemeente gegee het, het sy swaer, ds. Louw, op versoek van die gemeente ‘n adres oorhandig saam met ‘n goed gevulde beurs. Ook het hy namens die Independente gemeente ‘n adres voorgelees. Ds. Daneel was merkbaar aangedaan oor al die blyke van gehegtheid en agting en hy het by wyse van bedanking ‘n paar hartlike woorde uitgespreek.
Dood en begrafnis
duimnael|200px|regs|Ds. Daneel se gedenksteen op die perseel van die [[NG gemeente Heidelberg, Wes-Kaap.]]
Op die kerkraadsvergadering van 24 April het die konsulent, ds. G.P. van der Merwe (Barrydale), “een woord ter herinne ring aan wylen ds. A.B. Daneel” uitgespreek en die raad het hom versoek om mev. Daneel van hul hartlike deelneming in haar verlies te verseker, asook van hul waardering “van al de bewezene diensten door wylen ds. A.B. Daneel aan de gemeente”. Mev. Daneel kon in die pastorie bly woon tot ‘n ander leraar die beroep na Heidelberg sou aanneem en wyle haar eggenoot se salaris sou vir nog twee maande aan haar uitbetaal word. Ook is daar dadelik besluit dat die gekombineerde kerkraad deur privaat intekening ‘n waardige steen op sy graf sou plaas. Die kommissie wat daarvoor moes sorg, het bestaan uit die broeders Danie Gildenhuys, Louis Kunz en Henry Uys.
Waarskynlikheidsruimte
Waarskynlikheidsmaat
Wanneer meer as een maat bespreek word, word waarskynlikheidsmate dikwels met "Blackboard bold" geskryf om hulle te onderskei. Wanneer daar slegs een waarskynlikheidsmaat bespreek word, word dit aangedui deur Pr, wat "waarskynlikheid van" beteken.
Skeptical Inquirer
Invloed
Verskeie noemenswaardige skeptici het die invloed wat die tydskrif op hulle gehad het tydens die vroeë stadium van hul ontwikkeling as wetenskaplike skeptici beskryf. In 1995 was Perry DeAngelis, Amerikaanse podsender, en dr. Steven Novella, Amerikaanse kliniese neuroloog, vriende wat Dungeons & Dragons saam gespeel het totdat DeAngelis 'n  Skeptical Inquirer  tydskrif op die tafel in Novella se woonstel opgemerk het. DeAngelis, wat ook 'n ywerige leser van die tydskrif was, het die agterblad aan Novella uitgewys, waar daar 'n lys van skeptiese organisasies was, en gesê: "Wat skort?" DeAngelis het gesê dat wat ontbreek was 'n skeptiese groep van Connecticut en het gesê "ons moet dit doen" waarop Novella ingestem het. Hulle het die New England Skeptical Society en uiteindelik die "Skeptic's Guide to the Universe"-podsending begin.
Dilsen-Stokkem
Plekke
Plekke in die munisipale gebied van Dilsen-Stokkem:
Lys van bergpasse in Namibië
Hierdie bladsy is ’n lys van bergpasse in Namibië.
Ellie van Rooy
duimnael|regs|300px|Ellie van Rooy, haar man, ds. [[Jacs van Rooy|Jacs, en hul drie kinders: Koos, Martie en Brechtje.]]
Germania Superior
Geskiedenis
Die provinsie is veral met die oog op die militêre beskerming van Gallië gestig, en vanweë sy ligging by die grens van die Romeinse Ryk is hier 'n groot aantal legioene gestasioneer, met hoofkwartiere in Mogontiacum, Argentorate (die huidige Straatsburg) en tydelik ook Vindonissa (Windisch, Aargau), wat almal deur hulptroepe langs die Bo-Germaans-Raetiese Limes aangevul is.
Kolonisasie
Die belangrikste civitates van Germania Superior was:
Laat-antieke tydperk
In die laat-antieke tydperk is die provinsie onder die heerskappy van keiser Diocletianus in Germania Prima in die noorde en Maxima Sequanorum in die suide verdeel. Die twee gebiede was aan die diosees Gallië met die keiserlike hoofstad Augusta Treverorum (die huidige Trier) ondergeskik.
Sloweense Wikipedia
Die Sloweense Wikipedia is die Sloweense uitgawe van Wikipedia, 'n gratis aanlynensiklopedie. Dit is op 26 Februarie 2002 gestig. Die Wikipedia het tans ongeveer 0 artikels en is die grootste Wikipedia. Sloweens is die algemene voertaal in Slowenië.
Hendrik Alberts
Driejarige Oorlog
Mettertyd het hy genl. Botha se regterhand in Oos-Transvaal geword, onder meer in die slag by Bakenlaagte op 30 Oktober 1901, waar hy en eersgenoemde ’n oorwinning oor lt.kol. G.E. Benson behaal het. Hierna is hy in bevel geplaas van ’n aantal Transvaalse kommando's wat na die Oranje-Vrystaat gestuur is en het hy deelgeneem aan krygsverrigtings oor ’n uitgestrekte terrein saam met genl. C.R. de Wet. By Kalkkrans was hy in Februarie 1902 aan die spits van die gesamentlike republikeinse strydmag wat deur die Britse linies gebreek en so die dryfjag verydel het wat genl. De Wet teen die Drakensberge moet vaskeer.
Ná die oorlog
Ná die vrede het hy die werksaamhede op sy plaas hervat, maar hy moes sy woning en boerdery van voor af opbou. Mettertyd, ook danksy etlike winsgewende grondtransaksies, het hy finansieel weer op die been gekom. Hy het ’n lojale ondersteuner van genl. Botha gebly en’n leidende aandeel in die politieke heropbou ná die oorlog geneem, onder meer in die stigting van die Het Volkparty en die CNO-skole in Transvaal. Voorts was hy lid van ’n sindikaat wat in 1904 die grond aangekoop het waarop die dorp Alberton (na hom genoem) tot stand gekom het.
Fayard Nicholas
Fayard Nicholas (20 Oktober 1914 – 24 Januarie 2006) was 'n Amerikaanse akteur. Hy was bekend vir sy rolle in die rolprente My Son Is Guilty (1939), Down Argentine Way (1940), The Great American Broadcast (1941), en The Pirate (1948).
Gammaflits
Die intense uitstraling van die meeste gammaflitse vind vermoedelik plaas tydens ’n supernova of hipernova wanneer ’n vinnig roterende, swaar ster inplof en ’n neutronster, kwarkster of swartkolk vorm. ’n Ander, korter soort gammaflits word blykbaar deur ’n ander proses geskep: die samesmelting van dubbele neutronsterre. Die oorsaak van ’n voorafgaande flits wat in sommige van hierdie kort verskynsels waargeneem word, is moontlik die ontwikkeling van ’n resonansie tussen die kors en kern van sulke sterre vanweë die enorme getykragte wat in die sekondes voor die botsing ondervind word en veroorsaak dat die hele kors van die ster versplinter.
Gammaflitse is in 1967 die eerste keer deur die Vela-satelliete waargeneem wat ontwerp is om geheime kernwapentoetse op te spoor. Ná hul ontdekking is honderde teoretiese modelle voorgestel om dié flitse te verklaar, soos die botsing tussen komete en neutronsterre. Min inligting was beskikbaar om dié modelle te bewys, totdat die eerste X-straal- en optiese nagloede in 1997 waargeneem is en hul rooiverskuiwing gemeet is om hul afstand en die omvang van hul energievrystelling te bepaal. Hierdie ontdekkings en die daaropvolgende bestudering van die sterrestelsels en supernovas wat met hulle verbind word, het gelei tot die slotsom dat hulle in verafgeleë sterrestelsels voorgekom het.
Kort gammaflitse
duimnael|Hubble se foto van die infrarooi nagloed van ’n flits wat veroorsaak is deur die samesmelting van twee kompakte voorwerpe.
Rooigras
Rooigras (Themeda triandra) is een van die belangrikste grasspesies van Suid-Afrika. Dit is inheems en kom in alle provinsies voor, maar dit word ook wydverspreid buite die land aangetref.
Rooigras is 'n belankrike deel van die oorspronklike laagrenosterveld.
Vektorruimte
Die eerste idees wat tot die konsep van vektorruimtes gelei het, het in die 17de eeu ontstaan uit analitiese meetkunde, matrikse, stelsels lineêre vergelykings, en Euklidiese vektore. Die moderne, abstrakte behandeling van vektorruimtes wat in die laat 19de eeu deur die Italiaanse wiskundige Guiseppe Peano geformaliseer is, behels veralgemenings van Euklidiese ruimte, en die meeste van die teorie kan as uitbreidings van die klassieke geometriese idees van lyne, vlakke en hul hoër-dimensionele analoë gesien word.
Baskeland
Baskeland (Baskies: Euskal Herria; Frans: Pays basque; Spaans: Vasconia of País Vasco) is 'n landskap en kulturele gebied op die grens van Frankryk en Spanje in die westelike Pireneë teen die Golf van Biskaje. Die gebied strek oor 'n aantal administratiewe van die twee lande en kom grootliks ooreen met die tuisland van die Baske en die Baskiese taal. Die Baskeland beslaan 'n oppervlak van 20 947 km² en het 'n bevolking van sowat 3 miljoen in 2015 gehad, waarvan 'n kwart Baskies praat.
Die koninkryke van Pamplona en Navarra
In 1512 het die skep van die skeidslyn tussen Frankryk en Spanje die noordelike (Iparralde) en suidelike Baskeland (Hegoalde) vir die eerste keer in sewehonderd jaar staatkundig in twee verdeel. In die bergagtige binneland van die Pireneë het die grens tussen Spanje en Frankyk egter vaag gebly. Die Baskiese gemeenskappe aan beide kante het min of meer outonome gemeenskappe gevorm wat hulle min gesteur het aan die wette en regulasies van die twee lande. Tydens die Frans-Spaanse oorloë van die 18de en 19de eeue sou die Baske weier om militêre diensplig te doen en het eerder met mekaar oor die grens heen saamgewerk. Toe die Franse en Spaanse owerhede uiteindelik in plaaslike handelsreëls ingemeng het, het die Baske nie gehuiwer om hulle tot smokkelary te wend nie.
Karwy
Karwy, ook bekend as Persiese koemyn,  (Carum carvi) is 'n tweejarige plant in die familie Apiaceae, inheems aan Wes-Asië, Europa en Noord-Afrika.
Baskeland
Taal
Aan die einde van die 19de eeu het ongeveer die helfte van die bevolking van Baskeland (54% in 1868) Euskara (die Baskiese taal) gepraat. Teen 1991 het dit gedaal tot 23,7%. Baskies word meer in van die Baskiese provinsies gepraat as in ander. Neder-Navarra (Behe-Nafarroa) in Noordelike of Franse Baskeland is die Baske-streek met die grootste persentasie Baskiese-sprekers (64.5%), gevolg deur Zuberoa (54.7%) en Gipuzkoa (45.8%). In die vorige eeu het die persentasie Baskiese sprekers meer gedaal in die suide as in die noorde, as gevolg van industrialisasie en grootskaalse immigrasie van Spaanssprekers.
Fosfor
Vorms
Fosfor kom voor in vier allotropiese vorms: wit (of geel), rooi en swart (of donkerpers). Ander allotropiese vorme mag dalk ook bestaan. Die mees algemene vorms van fosfor is rooi- en wit fosfor, waarvan beide bestaan uit netwerke van tetrahedraal gerangskikte groepe van vier fosfor atome. Die tetrahedra van wit fosfor vorm afsonderlike groepe; terwyl die tetrahdra van rooi fosfor verbind is in kettings. Wit fosfor brand in kontak met lug en met blootstelling aan hitte of lig word dit omgeskakel na rooi fosfor.
Cesare Valletti
Cesare Valletti (gebore 18 Desember 1922 in Rome - oorlede 13 Mei 2000 in Genua) was 'n Italiaanse operasanger. Hy was een van die groot liriese tenore van die tydperk na die Tweede Wêreldoorlog.
Fosfor
Biologiese rol
Fosfor speel 'n sleutelrol in die lewensprosesse van die meeste lewensvorme. Anorganiese fosfate PO43- speel 'n groot rol in biologiese molekules soos DNS en RNS waar dit deel vorm van die strukturele fondament van hierdie molekules. Lewende selle gebruik ook fosfaat om sellulêre energie te vervoer via adenosientrifosfaat (ATP). Byna elke sellulêre proses wat energie gebruik verkry dit vanaf ATP. Fosfolipiede vorm die hoof strukturele komponent van alle selmembrane. Kalsiumfosfaatsoute word deur diere gebruik om hulle bene te versterk.
Verspreiding
Die wit allotroop kan vervaardig word deur verskeie metodes. In een proses word trikalsiumfosfaat, wat uit fosfaatrots verkry word, verhit in 'n elektriese- of brandstofoond in die teenwoordigheid van koolstof en silika. Elementêre fosfor word dan vrygestel in dampvorm en word dan onder fosforsuur gekondenseer.
Voorsorgmaatreëls
Hierdie is 'n buitengewoon giftige element met 'n gemiddelde dodelike dosis van 50 mg (wit fosfor word algemeen as die dodelike vorm beskou terwyl fosfaat en ortofosfaat noodsaaklike voedingstowwe is). Die wit fosfor allotroop moet te alle tye onder water geberg word vanweë sy uiters hoë reaktiwiteit tot suurstof in die atmosfeer. Dit moet slegs met tange hanteer word aangesien kontak met die vel kan lei tot ernstige brande. Kroniese wit fosfor vergiftiging van onbeskermde werkers lei tot nekrose van die kaak bekend as phossy-jaw. Inname van wit fosfor kan lei tot 'n mediese toestand wat bekend staan as rokende stoelgangsindroom. Fluorofosfaatesters is van die dodelikste neurotoksiene bekend maar andersins is die meeste anorganiese fosfate relatief skadeloos. Fosfaat besoedeling vind plaas waar misstowwe of skoonmaakmiddels in die grond in dreineer.
Leif Erikson
Noorse en Middeleeuse Europa
Leif se suksesvolle ekspedisie in Winland het ander Noormanne aangemoedig om ook die reis te onderneem. Die eerste oënskynlike kontak tussen die Noormanne en die inheemse bevolking, wat die Noormanne later skrælingjar genoem het, is deur sy broer Thorvald gemaak en het tot vyandelikhede gelei. Tog was daar uiteindelik geen permanente Noorse nedersettings in Winland nie, hoewel sporadiese reise na Markland vir voedsel, hout en handel moontlik baie lank geduur het. Die toevallige verwysings na dié gebiede kan daarop dui dat die ontdekking daarvan nie deur tydgenote as besonder betekenisvol beskou is nie, of dat dit aanvaar is dat dit openbare kennis was, of albei. Kennis van die Winland-reise het oor die Middeleeuse Europa versprei; skrywers het melding gemaak van afgeleë lande in die weste, en veral die Middeleeuse kroniekskrywer Adam van Bremen het direk melding van Winland gemaak (omstreeks 1075), op grond van verslae van die Dene. Adam het melding gemaak van Winland in hoofstuk 39 van Boek IV van sy Gesta: Daarbenewens het Sven II van Denemarke (Sweyn Estridsson), die koning van Denemarke, nog 'n eiland in hierdie oseaan benoem as "Winland" omdat wingerdstokke wild daar gegroei en die beste wyn voortgebring het.
Perodua Myvi
Die Perodua Myvi is 'n motor wat vanaf 2005 deur Perodua vervaardig word. Dit is gebaseer op die Daihatsu Boon (ook bekend as die Daihatsu Sirion, Toyota Passo en Subaru Justy. Die Perodua Myvi was die mees verkoopte motor in Maleisië vir 8 jare tussen 2006 en 2013.
Ziggoerat
Etemenanki
Dit is onseker wanneer die ziggoerat gebou is. In 689 v.C. is Babilon egter deur Sanherib verwoes – hy het beweer hy het Etemenanki vernietig. Dit het 88 jaar geduur om die stad te herbou; werk is deur die Assiriese koning Esarhaddon begin en dit het voortgeduur onder Nabopolassar en sy seun Nebukadnesar II, wat die ziggoerat herbou het.
Die Ziggoerat van Aqar Quf
Die Ziggoerat van Aqar Quf (moderne naam Dur-Kurigalzu) is in die 14de eeu v.C. deur die Kassitiese koning Kurigalzu laat bou. Die stad Aqar Quf is oorheers deur die ziggoerat wat aan Enlil, die hoofgod van die Babiloniese panteon, opgedra is. Dit was by die basis 69 x 67,6 m groot. Drie trappe het na die eerste terras gelei; dit is intussen herbou.
Die Ziggoerat van Chogha Zanbil
Die dorp is in in 640 v.C. deur die Assiriese koning Assurbanipal vernietig. Die ziggoerat was oorspronklik 105,2 m lank aan elke kant en sowat 53 m hoog. Dit het vyf vlakke gehad en ’n tempel bo-op. Modderstene was die belangrikste boumiddel, terwyl gebakte stene die fasade gevorm het. Daarop is die naam in wigskrif van gode in Elamities en Akkadies aangebring. Geglasuurde terracottabeelde soos bulle en griffioene het die ingange bewaak.
Antoine Abed
Lewe
Abed word op 17 Mei 1925 in Tripoli, Libanon, tot priester georden. Sy aanstelling as aartsbiskop van Tripoli vind op 23 April 1933 plaas, en Abed word op 7 Mei 1933 as biskop georden deur die Maroniete Patriarg van Antiochië, Anthony Peter Arida. Saam met hom was Paul Aouad, Aartsbiskop van Siprus, Chuchrallah Khoury, Aartsbiskop van Tyre, Abdallah Khoury, Titulêre biskop van Arca in Phoenicia dei Maroniti, Pierre Feghali, titulêre biskop van Epiphania in Sirië, Elie Rischa, titulêre biskop van Nazareth per i Maroniti, Elie Chedid, titulêre aartsbiskop van Chyrrus per i Maroniti, Emmanuel Phares, titulêre biskop van Tarsus dei Maroniti en Paul Akl, titulêre biskop van Laodicea in Sirië per i Maroniti. Hy is op 16 Oktober 1933 deur die Heilige Stoel bevestig, en op 5 September 1965 aangewys as Aartsbiskop van Tripoli, in welke hoedanigheid hy gedien het tot met sy afsterwe op 15 September 1975. Hy het twee-en-veertig jaar gedien in die amp van Aartsbiskop van Tripoli.
Gewas (medies)
Goedaardige gewasse
Is gewasse waarvan die selle nie siek is nie en wat tot rustige, plaaslike groei beperk bly.
Kladow
Kladow word in die noorde deur die stadsbuurt Gatow, in die ooste en suidooste van die Havel-rivier en in die weste en suidweste deur die deelstaat Brandenburg begrens. Hier lê ook Gatow se buurdorpe Sacrow en Groß-Glienicke. Met sowat 14 000 inwoners behoort Kladow tot die Berlynse stadsbuurte wat hulle dorpskarakter bewaar het.
Houtsuiker
Houtsuiker of xilose ("xulon" is die Griekse woord vir hout) is 'n aldopentose, 'n enkelvoudige suiker waarvan die molekuul slegs vyf koolstofatome bevat. Die d- & l-vorme van Xylose is twee van die agt stereo-isomere van aldopentose. Die ander is die d- en l-vorme van Ribose ('n bestanddeel van RNS), Arabinose ('n natuurlik voorkomende bestanddeel van pektien), en Lyxose ('n seldsame molekule wat betrokke is by selwandstabiliteit in bakterieë)
Waarskynlikheidsaksiomas
Tweede aksioom
Die waarskynlikheid dat een of ander elementêre gebeurtenis in die hele steekproefruimte sal gebeur, is 1. Meer spesifiek is daar geen elementêre gebeurtenisse wat buite die steekproefruimte lê nie.
Hierdie word dikwels misgekyk in sommige verkeerde waarskynlikheidsberekenings; as mens nie presies die hele steekproefruimte kan definieer nie, kan die waarskynlikheid van enige subversameling ook nie gedefineer word nie.
Blackboard bold
regs|duimnael|250px|'n Voorbeeld van "Blackboard bold" letters.
In Unicode, a few of the more common blackboard bold characters (C, H, N, P, Q, R and Z) are encoded in the Basic Multilingual Plane (BMP) in the Letterlike Symbols (2100–214F) area, named DOUBLE-STRUCK CAPITAL C etc. The rest, however, are encoded outside the BMP, from  to   (uppercase, excluding those encoded in the BMP),   to   (lowercase) and   to   (digits). Being outside the BMP, these are relatively new and not widely supported.
Marais Steyn
Sy politieke loopbaan begin in die belangrike verkiesing van 1948 waarin die Nasionale Party onverwags 'n oorwinning oor die Verenigde Party onder leiding van genl. Jan Smuts behaal toe die 33-jarige Steyn die kiesafdeling Alberton aan die Witwatersrand met 'n meerderheid van 171 teenoor dr. H.F. Verwoerd, destyds redakteur van die Nasionale Party-orgaan Die Transvaler, wen, ondanks alle voorspellings dat Verwoerd sou seëvier. Selfs Smuts het gedink Steyn sou nie veel meer kon doen as om Verwoerd besig te hou in die aanloop tot die verkiesing nie.
Steyn sluit sy politieke loopbaan af as eers ambassadeur in die Verenigde Koninkryk en later in Transkei tot sy aftrede in 1986. Hy sterf in 1998 op Stellenbosch aan hartversaking.
Koptiese alfabet
Letters
Die Koptiese alfabet was die eerste Egiptiese skryfstelsel wat klinkers aangedui het en daarom is Kopties van onskatbare waarde vir die vertolking van vroeë Egiptiese tekste.
Unicode
Aparte Koptiese letters is by die Unicode-standaard gevoeg in 2005, met die uitreiking van weergawe 4.1. Die Unicode-blok daarvoor is U+2C80 to U+2CFF. Die Griekse blok, U+03E2 to U+03EF, bevat verskeie Koptiese letters van Demotiese oorsprong en is deel van die volledige Koptiese alfabet.
Conrad Bain
Conrad Bain (4 Februarie 1923 – 14 Januarie 2013) was 'n Amerikaanse akteur. Hy was bekend vir sy rolle in die rolprent Bananas (1971) en in die televisiereekse Dark Shadows (1966), Maude (1972), en Diff'rent Strokes (1978).
Gura-waterval
Ligging
Die waterval lê in die Gurarivier in die Aberdare-bos in die Aberdare-bergreeks in die sentrale deel van Kenia. Dit is in dieselfde kloof as die Karuru-waterval, maar net mooi aan die teenoorgestelde kant. Die val is ‘n 180 km noord van Nairobi, suidwes van Berg Kenia, 2707 m bo seespieël en net-net suid van die ewenaar by die koördinate.
Waterval (plaas)
Die Albertsplaas-bewarea in Greymont is die naasgrootste groen long in Johannesburg; Deltapark is die grootste. In die 1890's het genl. Hendrik Alberts, na wie Albertsville genoem is, volgens oorlewering 114 acres van die ou plaas Waterval by die eienaar gehuur. Die oorspronklik opstal is lankal afgebreek, maar die omheinde familiekerkhof bestaan nog. In 1946 het Alberts se nasate 45 000 m2 vir £18 500 aan die stadsraad verkoop op voorwaarde dat die grond slegs vir openbare gebruik aangewend word.